**Termau a diffiniadau ar gyfer dulliau dysgu ac addysgu gwahanol**

Mae'r diffiniadau hyn i'w defnyddio gan staff a myfyrwyr, a dylent adlewyrchu cynnwys pro fforma modiwl a disgrifiadau ffurfiol eraill gweithgareddau addysgu ym Mhrifysgol Abertawe. Darperir tabl o dermau a diffiniadau yn gyntaf, ac yna enghreifftiau o weithgareddau a ddiffinnir gan ddefnyddio'r termau hynny.

**Diffiniadau:** Mae'r rhain yn berthnasol i ddysgu, addysgu a mentora academaidd oni nodir fel arall

|  |  |  |  |  |
| --- | --- | --- | --- | --- |
| **Term** | **Term amgen** | **Diffiniad** | **Manylion ac enghreifftiau** | **Rhagor o wybodaeth** |
| **Hunangyfeiriedig** | Anghydamserol | “….nid yw'n digwydd yn yr un lle nac ar yr un pryd ar gyfer carfan gyfan” ([yr Asiantaeth Sicrhau Ansawdd ar gyfer Addysg Uwch (QAA)](https://www.qaa.ac.uk/docs/qaa/guidance/building-a-taxonomy-for-digital-learning.pdf)). Mae myfyrwyr yn dysgu ar eu cyflymder eu hunain, gan gael eu cyfeirio i'r deunyddiau a ddefnyddir fel arfer. Ni fydd ar yr amserlen fel arfer ond dyrennir amser mewn modiwl. Nid yw'r addysgwyr yn bresennol ond gall myfyrwyr weithio mewn grwpiau.  | Gweithgarwch addysgu wedi'i recordio ymlaen llawGweithgareddau y cyfeiriwyd atynt + darllen Astudio annibynnol | [QAA](https://www.qaa.ac.uk/docs/qaa/guidance/building-a-taxonomy-for-digital-learning.pdf) |
| Cyfunol |  | Cyfuniad o weithgareddau'n fyw ar y campws a gweithgareddau ar-lein yn amser y dysgwr |  |  |
| Amser Cyswllt |  | Gweithgarwch dysgu ac addysgu *a hwylusir* gan addysgwr. 2 awr ar gyfer pob credyd mewn modiwl fel arfer (e.e. mae modiwl 10 credyd yn 20 awr o gyswllt). Mae'n cynnwys yr holl weithgarwch byw, ynghyd â gweithgarwch ar-lein a hwylusir, gan gynnwys oriau swyddfa a mentora academaidd a amserlennir. | Unrhyw weithgarwch addysgu, ar y campws neu ar-lein, gan gynnwys gweithgareddau gofynnol wedi'u recordio ymlaen llaw lle gall myfyrwyr gyfranogi gan ddefnyddio oriau swyddfa, e-byst, byrddau trafod, etc | QAA; [Ar gyfer sefydliadau addysg uwch](https://www.qaa.ac.uk/docs/qaa/quality-code/contact-hours-guidance.pdf)[; Ar gyfer myfyrwyr](https://www.qaa.ac.uk/docs/qaa/quality-code/contact-hours-student.pdf?sfvrsn=5046f981_8)  |
| Wyneb yn wyneb |  | Gall fod ar-lein neu ar y campws. Yn fyw fel arfer.  |  |  |
| **Ar y campws** | Wyneb yn wyneb | Pawb gyda'i gilydd yn yr un lle, fel arfer yn cyfeirio at addysgwr a myfyrwyr ond gall hefyd gyfeirio at waith grŵp myfyrwyr. Wedi'i amserlennu fel arfer. | Yn cynnwys gweithgareddau wyneb yn wyneb mewn lleoliadau y tu allan i safleoedd Prifysgol Abertawe megis lleoliadau gwaith a gwaith maes |  |

|  |  |  |  |  |
| --- | --- | --- | --- | --- |
| Oriau swyddfa |  | "mae staff ar gael ar gyfer ymgynghori, trafodaeth un i un etc" ([QAA)](https://www.qaa.ac.uk/docs/qaa/quality-code/contact-hours-student.pdf?sfvrsn=5046f981_8). Dylai fod wyneb yn wyneb. | Nid ydynt yn orfodol i fyfyrwyr.  | [QAA](https://www.qaa.ac.uk/docs/qaa/quality-code/contact-hours-student.pdf?sfvrsn=5046f981_8) |
| **Ar-lein** | O bell | *Nid* yw addysgwr a myfyrwyr gyda'i gilydd yn yr un lle. Gall fod yn fyw neu'n hunangyfeiriedig. (Mae'r QAA yn rhybuddio rhag defnyddio'r gair 'ar-lein' ond mae hwn yn fwy ystyrlon ar gyfer ymgeiswyr a myfyrwyr)  |  | [QAA](https://www.qaa.ac.uk/docs/qaa/guidance/building-a-taxonomy-for-digital-learning.pdf) |
| **Byw** | Cydamserol | Mae'r holl fyfyrwyr yn ymgymryd â'r un gweithgaredd ar yr un pryd, fel arfer gydag addysgwr yn bresennol ac mewn sesiwn a amserlennir. Gall fod ar y campws neu ar-lein. | Sesiynau addysgu traddodiadol ar y campwsUnrhyw weithgaredd *byw* a gyflwynir ar-lein, e.e. darlithoedd wedi'u ffrydio, seminarau neu diwtorialau, goruchwyliaeth, sesiynau adborth |  |

**Gweithgareddau addysgu cyffredin**

|  |  |  |
| --- | --- | --- |
| **Term** | **Diffiniad** | **Dull cyflwyno** |
| **Ar y campws** | **Ar-lein** |
| Mentora Academaidd | Dynodir aelod o staff academaidd i bob myfyriwr i weithredu fel Mentor Academaidd (MA), gan roi datblygiad academaidd a phersonol, adborth ar asesu, gweithredu fel cyswllt ar gyfer gofal bugeiliol a chyfeirio i wasanaethau myfyrwyr. Mae'r polisi ar gael [yma](https://myuni.swansea.ac.uk/cy/bywyd-academaidd/rheoliadau-academaidd/polis%C3%AFau/y-system-mentora-academaidd-bersonol/) | Cyfarfod wedi'i amserlennu rhwng y MA a myfyriwr, naill ai'n unigol neu mewn grŵp. Fe’i cynhelir yn Cofnodir presenoldeb.  | Fel ar y campws ond drwy Zoom neu system arall |
| Dysgu gweithredol | Dysgu wedi’i hwyluso gan weithgareddau lle mae dysgwyr yn ymgysylltu'n weithredol â chynnwys (e.e. cwisiau ffurfiannol, myfyrio, tasgau grŵp a gweithgareddau cydweithredol). Y diffiniad arferol yw ‘heb fod yn ddidactig’. Mae Adnoddau SALT [yma](https://salt.swan.ac.uk/category/resources-for-teaching/rft-active-learning/).Mae'r cwrs datblygiad proffesiynol parhaus yn Canvas [yma](https://canvas.swansea.ac.uk/courses/14842)Ceir eglurhad o’r ddamcaniaeth sylfaenol [yma](https://youtu.be/R30Ogac4ZaI) | Gellir ei gynnal mewn unrhyw fan addysgu. Gall technoleg briodol gael ei defnyddio ond nid yw hyn yn hanfodol. | Gall gael ei hwyluso gan ddefnyddio technoleg, er enghraifft sesiwn addysgu ar-lein fyw gan ddefnyddio offer ar Canvas. Gellir defnyddio Zoom i rannu myfyrwyr i mewn i ystafelloedd ar gyfer trafodaeth neu weithgareddau cydweithredol.  |
| Asesu | Mae'n galluogi myfyrwyr i ddangos eu bod wedi bodloni deilliannau dysgu gofynnol.Mae asesiadau ffurfiannol yn rhai anffurfiol a ddefnyddir i helpu myfyrwyr i ddysgu, mesur dealltwriaeth myfyrwyr a llywio arferion addysgu. Mae asesiadau crynodol yn crynhoi'r hyn y mae myfyriwr wedi ei ddysgu mewn modiwl ac yn cyfrif tuag ei radd derfynol ar gyfer y modiwl hwnnw; gallant fod ar lawer o ffurfiau gwahanol, gan gynnwys arholiadau modiwl neu asesiadau parhaus yn ystod y modiwl. | Mae asesiadau wyneb yn wyneb yn cynnwys arholiadau a amserlennir mewn ystafelloedd dynodedig, yn ogystal â phrofion dosbarth, cyflwyniadau, arholiadau llafar ac arholiadau clinigol strwythuredig gwrthrychol (OSCEs), lle y mae'n rhaid i'r myfyrwyr fod yn bresennol yn gorfforol er mwyn cynnal yr asesiad.  | Mae cwestiynau amlddewis, cwisiau, atebion byr, llenwi'r bylchau, gwir/anwir, cwymplen amlddewis, atebion amlddewis, paru, atebion rhifiadol, byrddau trafod, cardiau fflach, posau, labordai rhithwir, cyflwyniadau ar-lein/arholiadau llafar ac arholiadau (gyda phorwyr dan glo a/neu oruchwylio o bell). Gweithgareddau eraill a gyflwynir drwy'r Amgylchedd Dysgu Rhithwir, megis arholiadau modiwl neu asesiadau parhaus yn ystod y modiwl.  |

|  |  |  |  |
| --- | --- | --- | --- |
|  |  |  | traethodau, cyflwyniadau, prosiectau, traethodau hir, portffolios, astudiaethau achos, adroddiadau, blogiau neu ysgrifennu myfyriol, posteri digidol neu brosiectau'r cyfryngau, mapiau'r meddwl.  |
| Addysgu Bloc | Darperir darlithoedd, tiwtorialau a dulliau addysgu eraill mewn bloc dwys.  | Fe'u cynhelir mewn mannau addysgu priodol a gallant gynnwys ystod o weithgareddau naill ai mewn modiwl neu ar draws y rhaglen.  | Fe'u cynhelir gan ddefnyddio technoleg briodol. |
| Dysgu Gwrthdro | Math o ddysgu cyfunol/gweithredol lle mae'r myfyrwyr yn ymgysylltu â chynnwys sy'n seiliedig ar wybodaeth (e.e. deunyddiau darlith) yn eu hamser eu hunain yn hytrach na mewn darlithfa. Mae hyn yn rhagflaenu dosbarth rhyngweithiol bywCeir adnoddau SALT [yma](https://salt.swan.ac.uk/category/resources-for-teaching/rft-flipped-learning/) | Cynnwys wedi’i recordio ymlaen llaw sy'n seiliedig ar wybodaeth ar yr Amgylchedd Dysgu Rhithwir. Gweithgareddau dosbarth wedi’u hwyluso sy'n cynnwys trafodaeth â chyd-fyfyrwyr ac ymarferion datrys problemau | Mae’r elfennau sy'n seiliedig ar wybodaeth a’r elfennau rhyngweithiol yn cael eu cyflwyno gan ddefnyddio technoleg briodol drwy'r Amgylchedd Dysgu Rhithwir. |
| Astudio a Dysgu Annibynnol | Mae dysgu annibynnol yn gosod y cyfrifoldeb ar y myfyriwr am ymgysylltu â'r cwricwlwm, datblygu sgiliau meddwl yn feirniadol a dyfnder dealltwriaeth o'r pwnc.Disgwylir i fyfyrwyr ymgymryd ag astudio annibynnol er mwyn gallu dangos deilliannau dysgu'r modiwl i lefel uchel, y tu hwnt i elfennau hanfodol y modiwl, a dylid ei hwyluso gan staff addysgu. | Wedi'i hwyluso gan ddarlithoedd a seminarau byw, gydag argymhellion am ddarllen pellach, gweithgareddau gan ddefnyddio rhestrau darllen, deunyddiau'r llyfrgell a deunydd ategol ychwanegol ar yr Amgylchedd Dysgu Rhithwir | Wedi'i hwyluso o bell gan ddefnyddio offer yr Amgylchedd Dysgu Rhithwir a TEL |

|  |  |  |  |
| --- | --- | --- | --- |
| Grwpiau seminar | Trafodaeth neu sesiwn mewn dosbarth wedi’i hamserlennu sy'n cynnwys grŵp o fyfyrwyr wedi'u rhannu o'r brif garfan. Gall hefyd fod ar ffurf gweithdy a chynnwys dysgu gweithredol | Caiff y sesiwn ei chyflwyno ar y campws mewn man addysgu priodol | Caiff y sesiwn ei chyflwyno'n fyw ar-lein gan ddefnyddio technoleg briodol |
| Mannau Astudio gyda Phellter Cymdeithasol | Mannau astudio dynodedig ar y campws y gall myfyrwyr eu defnyddio i astudio'n annibynnol (gan lynu wrth reolau cadw pellter cymdeithasol presennol). |  |  |
| Grwpiau Astudio | Sesiwn drafod neu yn yr ystafell ddosbarth sy'n cynnwys grŵp o fyfyrwyr o'r un garfan pan fydd cynnwys pwnc, sgiliau trosglwyddadwy, datblygiad academaidd a chyflogadwyedd yn cael eu trafod yn fanylach. Gall y sesiynau groesi nifer o fodiwlau, gan gyfeirio at ddeilliannau dysgu'r rhaglen. | Fe'u cyflwynir ar y campws mewn man addysgu priodol, wedi'u hamserlennu, a bydd presenoldeb yn cael ei fonitro. | Ar-lein gan ddefnyddio technoleg briodol, e.e. Zoom, wedi'u hamserlenni. Bydd cyfranogiad yn cael ei fonitro. |